**JEGYZŐKÖNYV**

**Készült:** Telki Község Képviselő-testületének **2017. január 9.-én** a Telki Polgármesteri Hivatal tárgyalójában 19. órakor megtartott **rendes nyilvános üléséről.**

**Jelen vannak:**

Deltai Károly Polgármester, levezető elnök

dr. Lack Mónika Jegyző

Szigeti Antal Képviselő

Halász Terézia Képviselő

dr. Vida Rolland Képviselő

Fillinger Zsófia Képviselő

Földvári-Nagy László Képviselő

Móczár Gábor Alpolgármester

Takács Zoltán Alpolgármester

Vetési Vincéné Pénzügy csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 7 fő képviselő van jelen, az ülést megnyitja.

**Napirend**

Tájékoztató a két ülés között történt fontosabb eseményekről

Előadó: Polgármester

Tájékoztató a lejárt határidejű határozatok végrehajtásáról

Előadó: Jegyző

1./ Telki Önkormányzatának 2017.évi költségvetési koncepciója

Előadó: Polgármester

2./A polgármester illetményének és költségtérítésének megállapításáról

Előadó: Jegyző

3./ A közszolgálati tisztviselők 2017. évi illetményalapjáról

Előadó: Jegyző

4./ Szociális és gyermekjóléti feladatokra vonatkozó szerződés módosításáról

Előadó: Polgármester

5./ A közösségi együttélés alapvető szabályairól és ezek elmulasztásának jogkövetkezményeiről szóló 6/2013. (04.24.) Ör. számú rendelet módosításáról

Előadó: Jegyző

6./ Telki Község Képviselő-testületének 2017. évi munkatervéről és Telki község 2017. évi rendezvénytervéről

Előadó: Polgármester

7./ Egészségház tervpályázat kiírásának kérdéséről

Előadó: Polgármester

8./A Polgármester szabadságolási ütemtervének jóváhagyásáról

Előadó: Polgármester

Egyebek

**Napirend megtárgyalása**

Deltai Károly: Javaslom a 6. napirendi pont levételét a napirendről.

A képviselő-testület egyhangú 7 igen szavazattal – 7 képviselő volt jelen a szavazásnál - a napirendet a 6. -os napirendi pont törlésével határozathozatal nélkül elfogadta.

**Tájékoztató a két ülés között történt fontosabb eseményekről**

Deltai Károly:

- Az iskolai világításkorszerűsítés rendben határidőre lezajlott, pozitív visszajelzéseket kapunk.

- Az iskola átadás-átvétele megtörtént.

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**Tájékoztató a lejárt határidejű határozatok végrehajtásáról**

*Az előterjesztés a jegyzőkönyv melléklete.*

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**1./ Telki Önkormányzatának 2017.évi költségvetési koncepciója**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület egyhangú 7 igen szavazattal – 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**1/2017. (I.09.) Önkormányzati határozat**

**Telki Község Önkormányzatának
2017. évi költségvetésének koncepciójáról**

Telki község Önkormányzat Képviselő-testületeaz önkormányzat 2017. évi költségvetési koncepcióját - mint a költségvetés kidolgozásának alapját - az alábbiak szerint elfogadja:

1. A működési bevételek és kiadások – felhalmozási bevétel felhasználása nélküli – egyensúlyának megteremtésére tett intézkedések folytatása. A költségvetési terv összeállításánál alapvető szempont a pénzügyi egyensúly megteremtése.

2. Az intézmények működésének felülvizsgálata, működőképességének megőrzése a takarékossági szempontok figyelembevételével.

3. A költségvetési előirányzatok tervezésekor a kötelező önkormányzati feladatok prioritását biztosítani kell. Önként vállalt feladat a költségvetésben akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

4. A költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell.

5. A költségvetésben a nem várt kiadások finanszírozhatósága érdekében általános tartalékot kell képezni.

6. A 2014-2020. közötti európai uniós fejlesztési időszakban a pályázati lehetőségek további feltárásához, valamint a pályázatok előkészítéséhez forrás szükséges. A fejlesztések megvalósításához szükséges önerőt a 2017. évi költségvetésben meg kell tervezni.

7. A fejlesztési kiadások tekintetében a 2016. évről áthúzódó, folyamatban lévő, kötelezettséggel terhelt fejlesztéseket be kell tervezni, figyelemmel a meg nem valósult célokra is

A koncepció a határozat melléklete.

Felelős: Polgármester, Jegyző, Intézményvezető

Határidő**:** értelemszerűen a 2017. évi költségvetés

**2./ A polgármester illetményének és költségtérítésének megállapításáról**

*Az előterjesztés a jegyzőkönyv melléklete.*

Deltai Károly: Érintettség miatt a szavazásnál tartózkodni fogok.

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 6 igen szavazattal 1 tartózkodás mellett – 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

 **2 /2017. (I.09.) Önkormányzati határozat**

**A polgármester illetményének és költségtérítésének megállapításáról**

A képviselő-testület megtárgyalta a polgármester illetményére, valamint költségtérítésére vonatkozó javaslatot.

A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§.(2)–(5) bekezdése alapján Deltai Károly polgármester illetményét – aki feladatát főállásban végzi- bruttó 548.500.- Ft-ban állapítja meg 2017. január 1. napjától.

A Mötv. 71.§. ( 6 ) bekezdése értelmében a polgármester havonta költségtérítésre jogosult, melynek mértéke az illetményének 15 %-ában meghatározott összeg.

A képviselő-testület utasítja a jegyzőt, hogy az illetmény megállapításáról a Magyar Államkincstár Pest Megyei Igazgatóságát haladéktalanul tájékoztassa.

Határidő: azonnal

Felelős: Jegyző, Pénzügyi Csoport

**3./ A közszolgálati tisztviselők 2017. évi illetményalapjáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta az a közszolgálati tisztviselők 2017. évi illetmény alapjáról szóló 1/2017. (I.10.) számú Önkormányzati rendeletét.**

**A rendelet a jegyzőkönyv melléklete.**

**4./ Szociális és gyermekjóléti feladatokra vonatkozó szerződés módosításáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság és a Szociális Bizottság által megtárgyalt és elfogadott határozati javaslatot teszi fel szavazásra.

A képviselő-testület egyhangú 7 igen szavazattal – 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**3 /2017. (I.09.) Önkormányzati határozat**

**Szociális és gyermekjóléti feladatokra vonatkozó**

**szerződés módosításáról**

Telki község képviselő-testületet úgy határoz, hogy a Magyar Máltai Szeretetszolgálat Egyesület Közép-Magyarországi Régiójával 2013. január 1-én aláírt ellátási szerződést módosítja és a szociális és gyermekjóléti feladatok ellátásra vonatkozó ellátási díj összegét 2017. évben bruttó 4.580.210 Ft,-ban állapítja meg, mely két részből tevődik össze, tartalmazza az Önkormányzat által igényelt és az Egyesület számára átadott támogatás összegét, emellett az Önkormányzat további 1.500.000,- Ft-tal támogatja az Egyesületet az általa átvállalt feladatok ellátásban.

 A képviselő-testület felhatalmazza a Polgármestert a szerződés módosítás aláírására.

Felelős: Polgármester

Határidő: 2017. január 31.

**5./ A közösségi együttélés alapvető szabályairól és ezek elmulasztásának jogkövetkezményeiről szóló 6/2013. (04.24.) Ör. számú rendelet módosításáról**

*Az előterjesztés a jegyzőkönyv melléklete.*

Deltai Károly: A rendelet betartatásával kapcsolatos, a közterületfelügyelő munkájához kapcsolódó problémákat javaslom egy olyan alkalommal vitassuk meg, amikor az ülésen jelen van az érintett.

Móczár Gábor: A költségvetés tervezése zajlik, ezért akár plusz munkaerő kérdésén is elgondolkodhatunk.

Deltai Károly polgármester az előterjesztésben szereplő határozati javaslatot teszi fel szavazásra.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta a közösségi együttélés alapvető szabályairól és ezek elmulasztásának jogkövetkezményeiről szóló 6/2013. (04.24.) Ör. számú rendelet módosításáról szóló 2/2017. (I.10.) számú Önkormányzati rendeletét.**

**A rendelet a jegyzőkönyv melléklete.**

**6./ Egészségház tervpályázat kiírásának kérdéséről**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület egyhangú 7 igen szavazattal – 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**4 /2017. (I.09.) Önkormányzati határozat**

**Egészségház tervpályázat kiírásának kérdéséről**

A képviselő-testület úgy határoz, hogy a Telki 1301 hrsz-ú ingatlanon megvalósuló egészségház terveinek elkészítésére vonatkozó 140/2016.(XII.12.) Öh. számú, valamint 141/2016.(XII.12.) Öh számú határozatát visszavonja.

Felhatalmazza a polgármestert a képviselő-testület következő rendes üléséig a tervpályázat teljes körű előkészítésére.

Felelős: Polgármester

Határidő: 2017. január 31.

**8./A Polgármester szabadságolási ütemtervének jóváhagyásáról**

*Az előterjesztés a jegyzőkönyv melléklete.*

Deltai Károly polgármester az előterjesztésben szereplő határozati javaslatot teszi fel szavazásra.

A képviselő-testület egyhangú 7 igen szavazattal – 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**5 /2017. (I.09.) Önkormányzati határozat**

**A Polgármester szabadságolási ütemtervének jóváhagyásáról**

Telki község képviselő-testületet Deltai Károly polgármester 2017. évi szabadságolási ütemtervét az alábbiak szerint fogadja el.

|  |  |  |  |
| --- | --- | --- | --- |
| Év/megállapított összes szabadság | Hónap | Naptári nap megjelölése | Igénybe venni kívánt napok száma adott hónapban |
| 2017. év 43 munkanap | Január |  |  |
| Február |  |  |
| Március | 13,14,16,17 | 4 |
| Április |  |  |
| Május | 18,19 | 2 |
| Június |  |  |
| Július | 3,4,5,6,7,10,11,12,13,14,17,18,19,20,21,24,25,26,27,28,31 | 21 |
| Augusztus | 1,2,3,4,7,8 | 6 |
| Szeptember |  |  |
| Október |  |  |
| November |  |  |
| December | 18,19,20,21,22,25,26,27,28,29 | 10 |

A képviselő-testület felkéri az Jegyzőt, hogy a szükséges intézkedéseket tegye meg.

Felelős: Jegyző

Határidő: folyamatos

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 jegyző polgármester